als_Latn dik_Latn sag_Latn
PZAP: Ka përkeqësim të thyerjes së kodit të mirësjelljes
Paneli Zgjedhor për Ankesa dhe Parashtresa (PZAP) në një konferencë për media sot ka bërë të ditur se prej shpalljes së zgjedhjeve e deri më janë parashtruar gjithsej 354 ankesa dhe apele.
Mulë Desku nga PZAP, tha se ankesat kanë qenë të natyrave të ndryshme dhe se nga subjektet të cilat kanë shkaktuar parregullsi, prin koalicioni PDK-AAK-Nisma.
Ai pohoi se ankesa më së shumti ka pasur nga Instituti i Kosovës për Demokraci, Demokracia plus, BIRN dhe subjektet politike PDK, AAK, LDK, Alternativa, AKR, LVV.
“Natyra e ankesave kryesisht ka pasur të bëjë me vendosjen e posterëve në hapësirat publike. Pastaj në mospërputhjen e votave, pastaj gabimet në të numëruarit e votave, asistim për votim, bartje e personave për të votuar, tentim për blerje të votës, cenim i përcaktimit të lirë të votuesve, dëmtim i posterave, fotografimi i votës. Disa incidente apo kërcënime që janë paraqitur apo që kanë ndodhur gjatë ditës së zgjedhjeve dhe fushatës. Mungon libri i votimit në vendvotim. Ndërhyrja në procesin zgjedhor. Ndërrimi i komisionarëve dhe parregullsi të tjera. Ankesat ndaj subjekteve që kanë shkaktuar parregullsi gjatë procesit zgjedhor, prin koalicioni PDK-AAK Nisma me 110 ankesa, që janë paraqitur ndaj saj”, tha Desku.
PZAP po ashtu ka shqiptuar gjoba ndaj subjekteve politike, për shkak se kanë thyer kodin e mirësjelljes gjatë fushatës zgjedhore në shumë prej 352.400 euro.
“Paneli ka shqiptuar gjoba mjaft të mëdha ndaj subjekteve politike dhe kandidatëve. Gjobat e shqiptuara nga paneli, ndaj subjekteve politike arrin në 352 mijë e 400 euro. Koalicioni PDK-AAK-Nisma është gjobitur me 157 mijë e 700 euro. Koalicioni LDK-AKR-Nisma 71 mijë e 700 euro. lëvizja VV 66 mijë“, tha Desku.
Ai tha se me gjithë gjobat e shqiptuara deri më tani janë dy parti, të cilat janë interesuar për t’i paguar borxhet, koalicioni PDK-AAK-Nisma dhe Fjala.
Për më tepër Desku bëri të ditur se subjektet politike nuk mund të certifikohen për zgjedhjet lokale, pa i paguar këto dënime.
Ndërkaq anëtari i PZAP së Adnan Konushevci, tha se gjendja e thyerjes së kodit të mirësjelljes në këtë vit, është përkeqësuar krahasuar me zgjedhjet e vitit 2014-të.
“Në këto zgjedhje mund të them lirisht, se veç është keqësua thyerja e kodit të mirësjelljes. E them kështu, sepse vetë gjobat, ose vetë vendimet numri i madh i vendimeve shqiptuar me gjoba gjatë fushatës zgjedhore, apo për thyerje të kodit të mirësjelljes tregon se kësaj radhe ka keqësim, apo rritje të thyerjes së kodit të mirësjelljes. Përderisa në vitin 2014 për zgjedhjet e përgjithshme parlamentare, janë shqiptuar 86 mijë euro gjoba. Ndërsa në vitin 2017 i kemi 350 mijë euro gjoba. Të gjitha janë për thyerje të kodit të mirësjelljes”, tha Konushevci.
Ndryshe, sipas të dhënave të PZAP-së, nga 354 ankesa dhe apele, janë miratuar 141 prej tyre. Janë refuzuar 124, janë tërhequr 16 ankesa, janë hedhur si të pas-afatit 31 ankesa, janë hedhur si të palejuara 21 prej tyre, janë hedhur si të parregullta 4 ankesa, një ankesë është çështje e gjykuar dhe një është dërguar në KPMK./
Mos i humb
-
PZAP dërgon në Prokurori pesë raste për shkelje gjatë zgjedhjeve
-
Mikullovci: Nuk thërras më seancë me kërkesë të PAN-it
-
Zeka ka një pyetje për Kurtin, pasi Mikullovci nuk i dha rast të flas në Kuvend
-
Zemaj: PAN, si pankreasi që kërkon ndërhyrje kirurgjikale
-
Shumë shpejt shtatorja e Adem Jasharit zë vend edhe në Lipjan (Foto)
-
Aksident i frikshëm, autobusi përplaset me këmbën e urës, 5 të vdekur në Turqi
-
Mbi 500 mjekë ikën nga Shqipëria për tre vite e gjysmë
-
Vasili: Rama diplomaci koreano-veriore
-
Prokuroria e Danimarkës është për ngritje të aktakuzës për vrasje të gazetares
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn